**ΣΧΟΛΙΚΟ ΕΤΟΣ 2018-19**

**ΠΡΑΞΗ 12η**

Στην Αγία Παρασκευή σήμερα, Τετάρτη 19-6-2019 και ώρα 10.30, στο Γραφείο της Διεύθυνσης του 2ου ΓΕ.Λ. Αγ.Παρασκευής, μετά από πρόσκληση της Διευθύντριας του σχολείου κας Δέσποινας Δούκα (ΠΕ02), συγκλήθηκε και συνήλθε σε συνεδρίαση η Επιτροπή Αξιολόγησης με θέμα «Αξιολόγηση προσφορών τουριστικών γραφείων για την τετραήμερη εκπαιδευτική επίσκεψη ομάδας μαθητών της Β΄ και Γ΄ Λυκείου (σχολικού έτους 2019-20) στο CERN-ΕΛΒΕΤΙΑ-ΓΑΛΛΙΑ-ΙΤΑΛΙΑ (2-5.10.19)».

Η Επιτροπή απετελείτο από τους:

1. Δέσποινα Δούκα (ΠΕ02), Διευθύντρια του σχολείου, ως πρόεδρο,
2. Βασίλειο Βενιό (ΠΕ04.01), αρχηγό της εκδρομής,
3. Μαρία Παπαδάκη (ΠΕ06), συνοδό της εκδρομής,
4. Ευαγγελία Βογιατζή, Πρόεδρο του Συλλόγου Γονέων και Κηδεμόνων του σχολείου,
5. Κωνσταντίνο Λαγγουρέτο και Ευστράτιο Παγίδα, εκπροσώπους των συμμετεχόντων μαθητών της Β΄ Λυκείου, και Παναγιώτα Κανατσούλη και Ξενοφώντα Σούλη, εκπροσώπους των συμμετεχόντων μαθητών της Γ΄Λυκείου, που εκπροσωπούνται με μία (1) ψήφο.

Η Επιτροπή, αφού έλαβε υπόψη α) την κείμενη νομοθεσία και δη την εγκύκλιο 33120/ΓΔ4/28-2-2017 (ΦΕΚ 681/6-3-17) και τις σχετικές οδηγίες της Δ.Δ.Ε. Β΄ Αθήνας, β) την υπ’αρ. 61/27-2-2019 Πράξη του Συλλόγου Διδασκόντων του σχολείου, γ) την υπ’ αρ. 255/10-6-2019 «Πρόσκληση εκδήλωσης ενδιαφέροντος ταξιδιωτικών γραφείων για την πραγματοποίηση τετραήμερης εκπαιδευτικής επίσκεψης ομάδας μαθητών Β΄ και Γ΄ Λυκείου (σχολικού έτους 2019-20) στο CERN-ΕΛΒΕΤΙΑ-ΓΑΛΛΙΑ-ΙΤΑΛΙΑ» εκ μέρους της Διευθύντριας του σχολείου, που αναρτήθηκε στην ιστοσελίδα της Διεύθυνσης Δευτεροβάθμιας Εκπαίδευσης Β΄ Αθήνας, δ) τον συνδυασμό τιμής, ποιότητας και εύρους παροχών, προχώρησε στην αξιολόγηση των προσφορών που κατατέθηκαν εντός της προθεσμίας που όριζε η ως άνω Πρόσκληση και αφορούσαν την τετραήμερη εκπαιδευτική επίσκεψη ομάδας μαθητών Β΄ και Γ΄ Λυκείου (σχολικού έτους 2019-20) στο CERN-ΕΛΒΕΤΙΑ-ΓΑΛΛΙΑ-ΙΤΑΛΙΑ στο διάστημα 2-5.10.18 (35 μαθητές και 3 συνοδοί καθηγητές), από τα ακόλουθα τουριστικά γραφεία:

1. IQHolidays χωρίς αναφορά σε συγκεκριμένο ξενοδοχείο, με τιμή 695 ευρώ ανά μαθητή,
2. Manessis χωρίς αναφορά σε συγκεκριμένο ξενοδοχείο, με τιμή 680 ευρώ ανά μαθητή,
3. Our Travel

α) ως προς το ξενοδοχείο Best Hotel Annecy 3\*, με τιμή 600 ευρώ ανά μαθητή και, εναλλακτικά,

β) ως προς το ξενοδοχείο Hotel Confort Suites Porte de Geneve 3\* Sup, με τιμή 640 ευρώ ανά μαθητή,

και προτεινόμενες πτήσεις Αθήνα-Μιλάνο και Γενεύη-Παρίσι-Αθήνα ή Αθήνα-Ζυρίχη και Ζυρίχη-Αθήνα με επιπλέον χρέωση 45 ευρώ ανά μαθητή,

1. Vlassopoulos Travel

α) ως προς το ξενοδοχείο Ibis Archamps Porte de Geneve 3\*, με τιμή 730 ευρώ ανά μαθητή ή ως προς το ξενοδοχείο Best Hotel Annecy 3\*, με τιμή 700 ευρώ ανά μαθητή – πτήσεις Αθήνα-Μιλάνο και Ζυρίχη-Αθήνα,

β) ως προς το ξενοδοχείο Ibis Archamps Porte de Geneve 3\* (2 νύχτες) και Holiday Inn Assago 4\*/Μιλάνο (1 νύχτα), με τιμή 690 ευρώ ανά μαθητή ή ως προς το ξενοδοχείο Best Hotel Annecy 3\* (2 νύχτες) και Holiday Inn Assago 4\*/Μιλάνο (1 νύχτα), με τιμή 660 ευρώ ανά μαθητή – πτήσεις Αθήνα-Μπολόνια και Ζυρίχη-Αθήνα,

γ) ως προς το ξενοδοχείο Ibis Archamps Porte de Geneve 3\* (2 νύχτες) και Holiday Inn Assago 4\*/Μιλάνο (1 νύχτα), με τιμή 620 ευρώ ανά μαθητή ή ως προς το ξενοδοχείο Best Hotel Annecy 3\* (2 νύχτες) και Holiday Inn Assago 4\*/Μιλάνο (1 νύχτα), με τιμή 590 ευρώ ανά μαθητή – πτήσεις Αθήνα-Ζυρίχη και Ζυρίχη-Αθήνα,

δ) ως προς το ξενοδοχείο Ibis Archamps Porte de Geneve 3\* (2 νύχτες) και Holiday Inn Strasbourg Sud 3\* (1 νύχτα), με τιμή 580 ευρώ ανά μαθητή ή ως προς το ξενοδοχείο Best Hotel Annecy 3\* (2 νύχτες) και Holiday Inn Strasbourg Sud 3\* (1 νύχτα), με τιμή 550 ευρώ ανά μαθητή – πτήσεις Αθήνα-Φρανκφούρτη και Ζυρίχη-Αθήνα.

Από την εξέταση των προσφορών προέκυψαν τα ακόλουθα:

Α. Η Επιτροπή απέρριψε τις προσφορές των τουριστικών γραφείων IQHolidays και Manessis λόγω υψηλής συγκριτικά τιμής, ελλιπών αναφορών στα έγγραφα (λ.χ. ονομάτων ξενοδοχείων κ.λπ.) και λιγότερων συγκριτικά παροχών.

Β. Ως ικανοποιητικές και πλήρεις κρίθηκαν οι προσφορές των τουριστικών γραφείων

1. Vlassopoulos Travel και 2. Our Travel

Μεταξύ των δύο τουριστικών γραφείων η Επιτροπή επέλεξε την προσφορά του πρακτορείου Vlassopoulos Travel ως προς το ξενοδοχείο Best Hotel Annecy 3\* (2 νύχτες) και Holiday Inn Assago 4\*/Μιλάνο (1 νύχτα), με τιμή 590 ευρώ ανά μαθητή – πτήσεις Αθήνα-Ζυρίχη και Ζυρίχη-Αθήνα, λαμβάνοντας υπόψη την τιμή, το πρωινό και δείπνο σε μπουφέ εντός των δύο ξενοδοχείων, το προτεινόμενο πρόγραμμα και θεωρώντας την ως τον καλύτερο συνδυασμό τιμής, ποιότητας και εύρους παρεχόμενων υπηρεσιών, απέρριψε δε την 4η προσφορά του ως άνω πρακτορείου διότι η συμπερίληψη της Γερμανίας δεν συνήδε με τα οριζόμενα στην προκήρυξη.

Σημειωτέον δε ότι στις 10.20 της 19ης.6.2019 απέτυχε να παραδοθεί προσφορά του τουριστικού γραφείου mazi travel & events μέσω εταιρείας courier. Ακολούθως, το τουριστικό γραφείο mazi travel & events απέστειλε την προσφορά με e-mail στο ηλεκτρονικό ταχυδρομείο του σχολείου. Η Επιτροπή ομόφωνα αποφάσισε να μην εξετάσει την προσφορά δεδομένου ότι δεν κατετέθη εμπρόθεσμα και έντυπα, ως όριζε η προκήρυξη.

Συνεπώς, η Επιτροπή ομόφωνα

**α π ο φ α σ ί ζ ε ι**

να αναθέσει την πραγματοποίηση της τετραήμερης εκπαιδευτικής επίσκεψης ομάδας μαθητών Β΄ και Γ΄ Λυκείου (σχολικού έτους 2019-20) στο CERN-ΕΛΒΕΤΙΑ-ΓΑΛΛΙΑ-ΙΤΑΛΙΑ στο διάστημα 2-5.10.18 στο τουριστικό γραφείο Vlassopoulos Travel. Το ξενοδοχείο έχει έδρα 138 Rue de Paqurettes 74960 Cran Gevrier, Annecy, France. Το τουριστικό γραφείο που επελέγη, έχει έδρα Ματζαγριωτάκη 82, Καλλιθέα (Τ.Κ. 17676), Αθήνα, τηλ. 2109579300, Fax 210-9579304, υπεύθυνος είναι ο κ. Βλασσόπουλος Στάθης, με ασφαλιστήριο συμβόλαιο 11714603//Generali Hellas.

Γι’ αυτό συντάχθηκε η παρούσα πράξη και υπογράφεται.

Η Διευθύντρια Οι συνοδοί Καθηγητές

Βασίλειος Βενιός

Δέσποινα Δούκα Παπαδάκη Μαρία

Η Πρόεδρος του Συλλόγου Γονέων

2ου ΓΕ.Λ. Αγ.Παρασκευής

Ευαγγελία Βογιατζή

Οι μαθητές

Λαγγουρέτος Κωνσταντίνος

Παγίδας Ευστράτιος

Κανατσούλη Παναγιώτα

Σούλης Ξενοφών

Αγ.Παρασκευή 19-6-2019

Η Διευθύντρια

Δέσποινα Δούκα